
“Volumul numit „Facerea lumii“ de Sorin Cerin apărut la editura Paco în anul 2013, evident 
cu ţintă neo-cosmologică, situat între raţionalism şi teosofie- filosofie... Paradigmele 
interferează în discursul său, impregnate de aforisme şi parafraze moraliste, interogaţii şi 
demers colocvial. Cunosc numeroşi scriitori originari români, pe meridiane şi observ 
propensiunea contantă spre reinterpretarea mitologiei şi a religiilor. (Pe filiaţa unor Nicolas 
Buda sau a lui Dumitru Găleşanu, par example): (despre Divinitate,n): „Se săturase de atâta 
neant,/ până şi nemărginirea,/ înţelese,/ pentru prima şi ultima oară, că are nevoie de finit,/ 
astfel născându-se Existenţa,/ ca Unică Întâmplare Neîntâmplătoare,/ adică faţa Lui 
Dumnezeu”. Singurătatea absolută este a unui Dumnezeu incognoscibil, în enunţul 
paradoxist-neutrosofic al lui Sorin Cerin: ... „care odată existând,/ s-a simţit atât de singur,/ 
încât şi-a dorit o Oglindă în care să se admire, născându-se Întâmplarea Neîntâmplătoare,/ 
adică Universul Iluziei Vieţii.] 


Mai departe: „Dumnezeu şi-a dorit ca lumina Sa lăuntrică,/ să alerge peste spaţiile ce-au 
primit duh de dărurie din Sine şi timpi de cunoaştere pentru Sine,/ Conştientizând fiinţa Sa 
spre a ființa gândul Creaţiei din oglinda în care îşi dorea din ce în ce mai multe./ Atunci 
Dumnezeu a înţeles,/ că stelele degeaba strălucesc romantic,/ pe cerul gândurilor Sale,/ dacă 
nu este iubire.] (cit. Facerea lumii). Textualismul livresc în acest timbru se perindă pragmatic 
şi în aforismele şi cugetările sale, retorice şi sincer-interogative, în acest calendar inversat 
(răsturnat?) al noului prag de mileniu: care precipită un apocalipsism mai degrabă-electrono- 
eclectic, amalgamat şi neo- esoteric. 


Conceptul de REQUIREMENTS într-un fel, este parafrazic la aceea Reconqusita a lui 
Francis Dessart sau Artur Silvestri, via „macondismul— recent marelui dispărut Gabriel 
Garcia Marquez... Pentru poet, cărțile (din întreaga lui operă poetică), par a fi obiecte de 
cult-cultură-proprie testamentară ale unui ceremonial, cum ar spune Cristian Georghe 
Abrebenel al neo-cunoaşterii platonic-socratice, sub semnul „Guvernământului General al 
Genezeil, bunăoară. Ceea ce merită consideraţ este şi imperativul transparent al autorului de a 
comunica în limba natală, românească. Singurătatea atribuită Sacrului este totuşi, a fiinţei 
umane, în ipsotaza ei reductivă, a condiţiei umane... 


Cum Vinea scria, poetul vede idei ale sale, sau oglindite în „odaia cu oglinzil a bibliotecii 
universale. Un destin desigur personal, în mare parte asumat, nota bene. În volumul Politice, 
la extrema lui H. R. Patapievici poetul este bine-ştiutor al problemei eliadeşti, a „căderii 
umanului în zoon politikonl... 


Intre raționalism şi iraționalism, Sorin Cerin navighează pe Oceanul Interconnection”. 


Articol preluat din cartea intitulată Terapie de joc, Editura Tipo Moldova, Iași, pagina 268, 
2014, ISBN 978-606-676-502-2 

